CELEX: 32007R0651
Language: lv
Date: 2007-06-08 00:00:00
Title: Komisijas Regula (EK) Nr. 651/2007 ( 2007. gada 8. jūnijs ) par atsevišķu preču klasifikāciju kombinētajā nomenklatūrā

14.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 153/3
            
         
      KOMISIJAS REGULA (EK) Nr. 651/2007
   (2007. gada 8. jūnijs)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu, kas norādīts 2. ailē, atbilstīgi šīs tabulas 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka atkarībā no Kopienā spēkā esošajiem noteikumiem, kas attiecas uz tekstilizstrādājumu importa Kopienā dubultajām pārbaudes sistēmām un iepriekšējo un retrospektīvo Kopienas uzraudzību, saskaņā ar Padomes 1992. gada 12. oktobra Regulas (EEK) Nr. 2913/92 12. panta 6. punktu, ar kuru pieņemts Kopienas Muitas kodekss (2), 60 dienu laika periodā īpašnieks var turpināt izmantot saistošo izziņu par tarifu, ko izdevušas dalībvalstu muitas iestādes attiecībā uz preču klasifikāciju kombinētajā nomenklatūrā un kas nav saskaņā ar šo Regulu.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts šīs tabulas 2. ailē.
   2. pants
   Atkarībā no Kopienā spēkā esošajiem noteikumiem, kas attiecas uz tekstilizstrādājumu importa Kopienā dubultajām pārbaudes sistēmām un iepriekšējo un retrospektīvo Kopienas uzraudzību, saskaņā ar Regulas (EEK) Nr. 2913/92 12. panta 6. punktu 60 dienu laika periodā var turpināt izmantot saistošo informāciju par tarifiem, ko izdevušas dalībvalstu muitas iestādes, kura nav saskaņā ar šo Regulu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 8. jūnijā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 580/2007 (OV L 138, 30.5.2007., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  KN kods
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Viegls sieviešu apģērba gabals, paredzēts ķermeņa nosegšanai līdz kājstarpei, izgatavots no sintētisko šķiedru vienkrāsainās trikotāžas (80 % poliamīda un 20 % elastāna), kas nesatur gumijas pavedienus.
                              Apģērba gabalam ir 8 mm platas lentes no vulkanizēta kaučuka (4008. pozīcija), kas iešūtas apkaklē, aprocēs un kāju izgriezumos.
                              Apģērba gabalam ir krūštura tipa bļodiņas ar stīpiņām, iestrādāts ķīļveida ielaidums, regulējamas lences un augsti atvērti izgriezumi kājām.
                              (Peldkostīms)
                              (Skatīt fotoattēlu Nr. 641) (1)
                              
                           
                        
               
                  6112 41 90
               
               
                  Klasifikāciju nosaka, ievērojot Kombinētās nomenklatūras interpretācijas 1. un 6. vispārīgo noteikumu un KN kodu 6112, 6112 41 un 6112 41 90 aprakstus.
                  Tā kā apģērba gabals satur gumiju, taču pati drāna nesatur gumijas pavedienus, apģērba gabalu nevar klasificēt apakšpozīcijā 6112 41 10 (sieviešu vai meiteņu peldkostīmi no sintētiskajām šķiedrām, kurās 5 % no svara vai vairāk ir gumijas pavedieni).
                  Ņemot vērā vispārējo izskatu, piegriezumu un auduma īpašības, apģērba gabals atbilst kritērijiem, lai to klasificētu kā sieviešu vai meiteņu peldkostīmu no sintētiskajām šķiedrām (KN kods 6112 41 90 – citādi).
               
            
                  
                              2.
                           
                           
                              Polsterēts tekstilizstrādājums, ko veido divi austa tekstilmateriāla slāņi (100 % kokvilnas), kas savienoti ar polsterējumu, tos sašujot.
                              Gatavais izstrādājums ir savienots šujot, un tam ir šādas īpašības:
                              Izstrādājums ir aptuveni 90 cm garš, un tam ir cieši pieguloša apkakle. Tā priekšdaļā ir atvērums ar rāvējslēdzēju, kura garums ir aptuveni 68 cm. Vidukļa daļā ir elastīgs savilkums. Izstrādājuma augšdaļā ir aproces, tā sānu daļas un apakšdaļa ir pilnībā noslēgtas. Apģērba gabala augšdaļas piegriezums piešķir tam ķermeņa formu.
                              (Bērnu kombinezons)
                              (Skatīt fotoattēlu Nr. 640) (1)
                              
                           
                        
               
                  6211 42 90
               
               
                  Klasifikācija noteikta, ievērojot Kombinētās nomenklatūras interpretācijas vispārīgo 1. un 6. noteikumu, XI iedaļas 7. piezīmi, 62. nodaļas 8. piezīmi un KN kodu 6211, 6211 42 un 6211 42 90 aprakstus.
                  Saskaņā ar 62. nodaļas 4.a) piezīmi šo izstrādājumu nevar uzskatīt par “mazu bērnu” apģērbu, jo tas paredzēts bērniem, kas garāki par 86 cm, tāpēc nav iespējama klasifikācija pozīcijā 6209.
                  Ņemot vērā KN pozīcijas 6111 skaidrojošās piezīmes, pēc kurām mazuļu guļammaisi ar aprocēm vai piedurknēm uzskatāmi par apģērba gabaliem, attiecīgais izstrādājums, kas konstruēts līdzīgi kā mazuļiem paredzētie izstrādājumi (augšdaļa ir piegriezta kā apģērba gabals), tikai ir lielāka izmēra, arī ir uzskatāms par apģērba gabalu.
                  Izstrādājuma augšdaļas piegriezuma dēļ tas pieder pie XI sadaļas izstrādājumiem un nav uzskatāms par gultas vai tamlīdzīgu piederumu. Tādējādi klasifikācija pozīcijā 9404 ir izslēgta.
                  Tā kā nodaļās, kas attiecas uz apģērba gabalu, nav īpašas pozīcijas šāda veida izstrādājumiem, šis izstrādājums jāklasificē kā “citādi apģērbi”.
               
            
                  
                              3.
                           
                           
                              No tekstilmateriāliem izgatavots apdares izstrādājums, ko paredzēts izmantot automobiļos. Izstrādājumu paredzēts novietot uz transportlīdzekļu sēdekļiem, un to veido daudzslāņains materiāls, kura ārējie slāņi izgatavoti no austa materiāla (kokvilnas), savukārt vidējo slāni veido neausts materiāls, kas kalpo kā polsterējums.
                              (Sēdekļa pārvalks)
                              (Skatīt fotoattēlu Nr. 642) (1)
                              
                           
                        
               
                  6304 92 00
               
               
                  Klasifikāciju nosaka, ievērojot Kombinētās nomenklatūras interpretācijas 1. un 6. vispārīgo noteikumu un KN kodu 6304 un 6304 92 00 aprakstus.
                  Skatīt HS skaidrojošās piezīmes par pozīciju 6304, kurās teikts, ka šī pozīcija ietver tekstilmateriālu apdares izstrādājumus automobiļiem.
                  Šis izstrādājums nav daļa no automobiļa sēdekļa, bet gan sēdekļa piederums, tāpēc to nevar klasificēt pozīcijā 9401. Skatīt HS skaidrojošās piezīmes par pozīciju 9401, Daļas.
                  Šo izstrādājumu plānots izmantot automobiļos, tāpēc izstrādājumu nevar uzskatīt par gultas vai līdzīgu piederumu. Tādējādi klasifikācija pozīcijā 9404 ir izslēgta.
               
            
         
      
         
      
         
      
         (1)  Fotoattēli ir sniegti tikai informācijai.